Olivier Nkamhoua

Olivier Nkamhoua (s. 2. toukokuuta 2000 Helsinki) on suomalainen koripalloilija, pelipaikaltaan laitahyökkääjä.

 Pelaajaura 
 Seurajoukkueet 

Nkamhoua syntyi Helsingissä 2. toukokuuta 2000 ja on Helsingin NMKY:n kasvatti. Hänen isänsä, kamerunilaislähtöinenhttps://www.basket.fi/basket/uutiset/olivier-nkamhoua-stadilainen-ramapaa-tennesseen-huippuyliopistossa/ Christian Nkamhoua pelasi Suomessa useamman kauden piipahtaen myös Korisliigassa. Nkamhoua kasvoi suomalaisen äitinsä kanssa Helsingissä ja pelasi kasvattajaseurassaan B-poikien SM-sarjaa kauden 2015–2016 ja A-poikien SM-sarjaa kauden 2016–2017 voittaen A-pojissa SM-pronssia. Keväällä 2017 hän pelasi pienessä roolissa myös HNMKY:n miesten edustusjoukkueessa kolmanneksi korkeimmalla sarjatasolla M1DB:ssä. Hän opiskeli ensimmäisen lukiovuotensa Mäkelänrinteen lukiossa mutta ei saanut pelipaikkaa erikoisjoukkue HBA-Märskyssä. Syksystä 2017 alkaen Nkamhoua muuttikin isänsä luo Yhdysvaltoihin ja pelasi kaksi kautta Yhdysvaltain lukiosarjassa: ensimmäinen kausi Richard Montgomery High Schoolissa meni koripallon kannalta pilalle jalan murtumisen vuoksi, ja toisen vuoden Nkamhoua pelasi Bishop Walsh Schoolissa. Syksyllä 2019 hän siirtyi Yhdysvaltain yliopistosarjaan Tennesseen yliopiston joukkueeseen.https://www.basket.fi/basket/uutiset/olivier-nkamhoua-tennesseen-huippuyliopistoon/Olivier Nkamhoua – Suomen Koripalloliitto Toisella Nkamhouan yliopistokaudella Tennessee eteni NCAA:n lopputurnaukseen mutta putosi jatkosta ensimmäisellä kierroksellahttps://www.basket.fi/basket/uutiset/nkamhoua-ja-tennessee-putosivat-ncaa-n-lopputurnauksesta-gustavson-ja-richmond-jatkavat-nit-ssa/.

Nkamhoua siirtyi vuonna 2023 Michiganin yliopistoon.

 Maajoukkue 

Nkamhoua pelasi Suomen alle 16-vuotiaiden maajoukkueessa pienessä roolissa 20 ottelua. Hän kuului Suomen kokoonpanoon ikäluokan vuoden 2016 EM-kilpailuissa, missä Suomi sijoittui viidenneksi. Suomen miesten maajoukkueen tuolloin poikkeuksellisen suureen harjoittelurinkiin Nkamhoua nostettiin kesällä 2021.https://www.basket.fi/basket/uutiset/susijengi-tarkeaan-kesaan-ennen-ruuhkakuukausia-tiedossa-prahan-ja-japanin-pelimatkat-seka-elokuiset-kotimaaottelut/ Hän pelasi ensimmäisen miesten maaottelunsa 7. heinäkuuta 2021 Belgiaa vastaan tehden kuusi pistettä ja ottaen neljä levypalloa.https://www.basket.fi/basket/uutiset/belgia-karkasi-susijengilta-miesten-1000-a-maaottelussa-kautta-aikain/Maajoukkuetilastot – Suomen Koripalloliitto Hän pelasi Suomen joukkueessa MM-kilpailuissa 2023 ja teki viidessä ottelussa yhteensä 40 pistettä.

 Pelityyli ja ominaisuudet 

Nkamhouaa on luonnehdittu urheilulliseksi ja ponnistusvoimaiseksi, myös ”rämäpäiseksi” pelaajaksi. Omien sanojensa mukaan Nkamhoua ajaa mielellään korille ja heittää hyvin myös keskimatkan heittoja. Hän pitää myös käsiensä käyttöä hyvätasoisena.

 Lähteet 
 Olivier Nkamhoua Suomen Koripalloliitto
 Maajoukkuetilastot Suomen Koripalloliitto
 Olivier Nkamhoua College Stats College Basketball at Sports-Reference.com 

 Viitteet 

 Aiheesta muualla 
 Olivier Nkamhoua Basketball Player Profile eurobasket.com 

Luokka:Suomalaiset koripalloilijat
Luokka:Vuonna 2000 syntyneet
Luokka:Elävät henkilöt